หนูมีปจด.วันที่9มีอะไรกับแฟนในวันที่29 ธ.ค แต่เขาไม่ได้ทำจนเสร็จ (ไม่ได้ใส่ถุงยาง) แล้วแฟนหนูซื้อยาคุม(maple forte)เม็ดเดียวให้กินหนู กลับมามีเลือดเล็กน้อย2วัน แล้ววันที่1 ก็มีตกขาวที่เป็นสีน้ำตาลๆติดกางเกง มันคืออะไรหรอคะ แล้วหนูจะท้องมั้ย ปจด.หนูจะไม่มาประมาณ กี่วันคะ
สวัสดีค่ะ การมีเพศสัมพันธ์ในวันที่ 29 ธ.ค. หากฝ่ายชายยังไม่ถึงจุดสุดยอด และยังไม่มีการหลั่งน้ำอสุจิเกิดขึ้น โอกาสที่จะตั้งครรภ์ก็ไม่มี ดังนั้น จริงๆ แล้ว จึงไม่ควรทานยาคุมฉุกเฉินไปโดยไม่จำเป็นค่ะสำหรับเลือดที่ออกมาเล็กน้อย 2 วัน และตกขาวที่เป็นสีน้ำตาล (ตกขาวที่มีเลือดเก่าปน) ก็น่าจะเกิดจากผลของยาคุมฉุกเฉินได้ หรือเลือดที่ออก อาจเกิดจากการมีเพศสัมพันธ์ที่รุนแรง จนทำให้เกิดการฉีกขาดของเยื่อบุช่องคลอดเล็กน้อย หรืออาจเกิดจากมีการติดเชื้อในช่องคลอด มีมดลูกอักเสบ เป็นต้น อย่างไรก็ตาม หากเลือดที่ออกมีปริมาณไม่มาก และไม่ได้ออกต่อเนื่องมาอีกเรื่อย หรือไม่มีตกขาวที่ผิดปกติต่อเนื่อง ก็ไม่ได้อันตรายอะไรค่ะส่วนประจำเดือนนั้น อาจมาในช่วงเวลาเดิม หรืออาจมาช้ากว่าปกติได้ จากผลของยาคุมฉุกเฉินได้ค่ะ ซึ่งไม่สามารถตอบได้ว่าจะมาเมื่อไหร่ค่ะ